**Planinsko društvo Domžale**

# Zapisnik 2. seje Upravnega odbora v novi sestavi

Dne: **6. junija 2018** na Kopališki 4 v Domžalah, s pričetkom ob 19:30 uri

Prisotni člani upravnega odbora:   
Jernej Južna, Anka Cerar, Aleš Kermauner, Aleš Peršolja, Dušan Prašnikar, Jernej Grad, Marcel Kogovšek, Matej Ogorevc, Luka Skočir, Helena Kermauner

Odsotni, s predhodnim opravičilom:   
Andrej Čelesnik, Aleš Janžekovič, Alojz Pirnat

Sestanek je vodila Helena Kermauner.

Predlagan dnevni red:

1. Kratka predstavitev odprave v Peru (15 min)
2. Pregled realizacije sklepov prejšnjega sestanka (glej priloženi zapisnik)
3. Dostopnost društvenih prostorov
4. Pregled in dogovor o izvajanju odprtih nalog (po spodnjem seznamu)
5. Razno

Po sestanku druženje s potopisnim predavanjem - Luka Skočir in Gruzija.

Add1

Trije člani Alpinističnega odseka (Bojana in Niko Muhič, Marko Peterlin) gredo na 22 dnevno odpravo 6000+ Peru 2018. Predstavili so nam predvideno turo na Chopicalqui (6.345m) in obljubili poročilo in promocijo društva pri vseh predstavitvah oziroma zapisih v medijih.

V nadaljevanju smo člani UO odločali o finančni podpori Odpravi. Mnenja glede podpore so bila deljena, z obrazložitvijo, da odprava ni bila načrtovana v letnem planu, ni bila upoštevana pri občinskem razpisu, zato tudi nismo prejeli nobenih dodatnih sredstev za podporo alpinističnim dejavnostim.

Ostali smo pri dogovoru, da se Odpravo podpre (predlog 300 eur) v okviru AO, s sredstvi, ki so sicer s strani društva namenjena temu odseku.

Add2

Sklepi so delno realizirani. Nekateri odseki še vedno nimajo urejenih ažurnih spletnih informacij o vodstvu, aktivnostih in delovanju odseka.

Add3

S strani Zavoda za šport smo bili obveščeni o novem režimu odpiranja vrat v stavbo na Kopališki cesti 4, kjer imamo društvene prostore. Vrata bodo odslej popoldan zaklenjena, odpiranje bo možno z elektronskim ključem, ki bo na strani PDD dodeljen vsem, ki sedaj že imajo ključ za odpiranje društvene sobe.

Zaradi pobiranja članarin potrebujemo dostop tudi za zunanje obiskovalce, zato bo v društveni sobi nameščen tudi domofon.

Add4

Pregled dogodkov in stalnih nalog

**Enkratni dogodki**status

Prvi december 2018 / Evropski pokal v lednem plezanju (vodi Matej Ogorevc)   
pridobivanje sponzorjev, najem plezalne stene,..

26. november 2018 / 70. letnica društva PDD   
dogovorjena ekipa za organizacijo: Helena, Aleš K., Matej, Jernej J., Dušan, Luka

26. avgust 2018 / Dan domžalskih planincev/ upoštevati pogoje v razpisu (350 eur)  
Organizacijo aktivnosti programa prevzame Jernej Grad, sodelujejo Jožica, Alma in Anka. Jernej Južna, Dušan in Matej so se javili za vodenje pohodnikov s treh izhodišč.

25.7. do 30.7.2018 / Knjižnica pod krošnjami na Mali planini   
ostane še organizacija prevoza, dogovor v juliju

22. do 25. junij / Mali tabor na Mali planini  
vodi Angelina Bolta, poteka po planu

17. junij / Greste z nami na Veliko planino / pohod Zavoda za šport v izvedbi PDD   
vodi Helena, organizacija in promocija je na strani Zavoda za šport

15. do 17. junij / Benkotov memorial (AO)   
 bo izveden po planu, udeležujejo se člani AO

14. junij - 8. julij / Odprava v Peru (Matej O., Niko Muhič)  
 bo izvedeno, podpora s strani AO

9. junij / Pohod ob reki, ki povezuje  
dogovorjena ekipa za promocijo PDD na stojnici v Slamnikarskem parku: Anka, Alma, Helena

že izvedeno v maju

Gremo v hribe za Botrstvo oz Zlatorogova obhodnica

Čistilna akcija Domžalski dom in čistilna akcija Šumberk

Regijska uprava za zaščito in reševanje / ekipe prve pomoči / plezalna stena

**Stalne naloge odsekov**

Spremljanje financ društva (Jernej, Anka)   
v pripavi in delu pri Jerneju

Obnova Domžalskega doma (gospodarski odsek - ekipa) / razpis uspel 6.000 eur  
Okrepi se članstvo v Gospodarskem odseku (Jernej Grad, Jernej Južna, Blaž Češka, Vinko Maleš, Marjan, …). V četrtek 14.6.2018 bo sestanek z namenom dogovora o planu investicij v Domžalski dom.

Trenutno saniramo škodo, ki jo je povzročilo neurje na opremi doma in opremi oskrbnika (računalniki, hidrofor, vremenska postaja, smreka).

Brezplačna vadba na steni garaže  
Pričetek z 21. junijem, Zavod za šport promovira, AO izvaja varovanje.

Domžalska pot spominov (MaO)   
poročila nismo obravnavali

Pohodi VO in MO  
potekajo o planu

Vadbe (ŠPO)  
potekajo o planu

Ture (AO)  
potekajo o planu

**Posebne naloge**

GDPR  
Jernej Južna pregleda in dopolni obstoječ pravilnik o varovanju podatkov. Potrdimo ga na naslednji seji UO.

Nabava defibrilatorja   
Aleš Peršolja je pripravil dva dopisa na Lions in Rotary club. Čakamo na odziv.

Ureditev Šumberka  
Občina Domžale projektno ureja razmerja na področju Šumberka. Aleš K. se poveže z odgovornimi in jih obvesti o planinski poti ter plezališču, ki ju imamo na področju Šumberka.

Projektor na Domžalskem domu  
Dušan se pozanima glede statusa novega projektorja.

Beach flag in ostali materiali za promocijo društva na dogodkih in sejmih  
Luka gre v akcijo nabave dveh zastav (3 - 4m višine).

Sklepi:

**Sklepi prve seje ostajajo kot stalna naloga za vse člane UO. Ažuriranje spletne strani, upraba skupnega emaila, koledarja in shranjevanje e-dokumentacije na skupen društven prostor!**

Sestanek smo zaključili ob 21:20. V nadaljevanju je Luka Skočir podal zanimivo predstavitev turnega smučanja v Gruziji, v tej gorati in slikoviti državi.

Naslednji sestanek bo predvidoma **4. julija 2018** ob 19:30

Sestanki bodo vsak mesec, ker je odprtih tem vedno dovolj.

Zapisala: Helena

8.6.2018